als_Latn dik_Latn sag_Latn
Birra nuk krijon bark, sipas një studimi të kohëve të fundit.
Mendohej se birra krijonte bark, por ja një lajm i mirë për ata të cilëve u pëlqen të pinë birrë!
Shëndoshja nga birra nuk ka asgjë të vërtetë.
Nga një studim me titullin “Birra dhe Kaloritë”, i kryer nga dietologia Kathryn O’Sullivan, rezulton se birra nuk është aq kalorike sa ç’mendohej. Dietologia dhe ekipi i studiuesve dolën në këtë përfundim pasi studiuan të dhënat e shumta të studimeve të mëparshme shkencore për këtë temë. Përdoruesit e birrës me bark të theksuar duhet, pra, t’i kërkojnë gjetkë shkaqet e vënies së barkut, që ndodh për shkak të një ushqimi të çekuilibruar, tepër të pasur në kalori.
Më pak kalorike se vera
Sipas këtij studimi, birra është më pak kalorike se vera dhe disa lëngje frutash dhe nuk shëndosh më shumë se ato, në rast se përdoret me kufi. Madje, nëse dy gota verë në ditë zëvendësohen me dy shishe birrë, do të merreshin 58.240 kalori më pak në vit.
Nga ky studim nxirren në pah gjithashtu vlerat ushqyese të birrës, që shpeshherë janë lënë në heshtje. E pasur në fibra, antioksidantë dhe minerale, birra ka gjithashtu efekte pozitive për veshkat, kockat, zemrën dhe disa raste kanceresh, natyrisht nëse nuk kalohet masa.
als_Latn als_Latn als_Latn als_Latn als_Latn als_Latn als_Latn